burgasdotpro/wikipedia huggingface dataset:
Hang Thiên Đường

Hang Thiên Đường je jaskyňa vo Vietname, provincii Quảng Bình. Vďaka jej jedinečnosti bola v roku 2003 zaradená medzi Lokality svetového prírodného dedičstva UNESCO. Ide údajne o najväčšiu jaskyňu na svete. Miestny muž objavil túto jaskyňu v roku 2005, ale britský tím ju preskúmal až v roku 2010. Dĺžka je 31 km, výška je 100 m, šírka je 150 m. V jaskyni je podzemná rieka.
Tobiáš

Tobiáš alebo Tobit môže byť:
Vladimír Maňka

Ing. Vladimír Maňka (* 19. september 1959, Lučenec) je slovenský ľavicový politik, člen strán SDĽ a SMER-SD, od roku 2022 primátor mesta Zvolen. Funkciu zastával aj v rokoch 1999 až 2005. Od roku 2004 do roku 2019 bol poslancom Európskeho parlamentu. V minulosti bol predsedom Banskobystrického samosprávneho kraja a poslancom Národnej rady SR. Do roku 2014 bol podpredsedom strany SMER-SD.
Politická kariéra.
Poslanec Národnej rady SR.
Poslancom Národnej rady Slovenskej republiky bol Vladimír Maňka v rokoch 1998 až 2002. Zastával parlamentnú funkciu podpredsedu Výboru pre financie, rozpočet a menu, bol členom Výboru pre európsku integráciu a členom spoločného parlamentného výboru EÚ – SR. Do parlamentu kandidoval za Stranu demokratickej ľavice, ktorá 31. decembra 2004 splynula so SMERom.
Primátor Zvolena.
Ako primátor Zvolena pôsobil Vladimír Maňka dve volebné obdobia v rokoch 1999 až 2005. Počas jeho pôsobenia bol Zvolen druhé najlepšie hospodáriace mesto na Slovensku a jeho primátor dostal v roku 2005 za svoju rolu v hospodárení mesta ocenenie Strieborný Golem. V roku 2008 dostal Cenu primátora mesta Zvolen. Do funkcie bol opäť zvolený v komunálnych voľbách 2022.
Poslanec Európskeho parlamentu.
Vo voľbách do Európskeho parlamentu v roku 2004 kandidoval Vladimír Maňka za stranu SMER. Strana získala vo voľbách 16,89% hlasov, čo sa premietlo do troch poslaneckých mandátov.. Do Európskeho parlamentu kandidoval druhý raz vo voľbách v roku 2009. V týchto voľbách získal SMER s 32,01% hlasov 5 mandátov.. V Európskom parlamente Vladimír Maňka pôsobí ako člen rozpočtového výboru a náhradník viacerých výborov. Je členom Skupiny progresívnej aliancie socialistov a demokratov v Európskom parlamente. Podľa neodcitovaných správ z médií sa mu podarilo ušetriť milióny eur na byrokracii EP.
Predseda samosprávneho kraja.
V novembri 2009 kandidoval Vladimír Maňka vo voľbách do orgánov samosprávnych krajov za koalíciu ĽS-HZDS, SMER. V druhom kole voľby predsedu kraja získal 53,70 % hlasov, jeho protikandidát Jozef Mikuš 46,29 %.. Sľub predsedu zložil 29. decembra 2009. V roku 2013 ho na poste predsedu vystriedal Marian Kotleba.
Stranícka kariéra.
Vladimír Maňka pôsobil v Strane demokratickej ľavice, tá sa koncom roka 2004 zlúčila so stranou SMER a vznikla SMER – sociálna demokracia. Vladimír Maňka bol od 1. januára 2005 do 28. júna 2014 podpredsedom tejto strany.
Vratislav Brabenec

Vratislav Brabenec (* 28. apríl 1943, Praha) je český rockový spevák, saxofonista, klarinetista a hudobný skladateľ. Je známy predovšetkým z klasickej zostavy hudobnej skupiny The Plastic People of the Universe, ktorej bol členom v rokoch 1972 - 1982 a od roku 1997 dodnes.
Pytón tigrovitý

Pytón tigrovitý (), známy aj ako pytón indický alebo pytón barmský, je nejedovatý had z čeľade pytónovité dorastajúci do dĺžky 2 až 5 metrov.
Opis.
Pytón tigrovitý sa vyznačuje výborným maskovaním, ktoré pozostáva z prekrývajúcich sa tmavohnedých škvŕn na žltohnedom alebo sivom podklade. Jeho farba sa mení podľa oblasti v ktorej žije, ale šípovité znaky na temene hlavy ostávajú rovnaké. Ako všetky pytóny, aj indický pytón má pozdĺž čeľustí jamky so senzormi, ktorými vnímajú teplotu okolitého prostredia. Leto zvyčajne trávi v suchších oblastiach.
Výskyt.
Obýva južnú a juhovýchodnú Áziu. Konkrétne štáty Pakistan, Nepál, India, Srí Lanka, Bhután a Bangladéš.
Správanie a potrava.
Dospelý jedinec nemá žiadnych prirodzených nepriateľov. Ale ak sa cíti ohrozene začne syčať, vyrážať hlavou vpred a hrýzť. Nie je nebezpečný pre človeka. Pytón tigrovitý je škrtič, ktorý sa živí cicavcami a vtákmi. Dokáže zaútočiť a uškrtiť korisť vo veľkosti jeleňa.
Ohrozenie.
Vzhľadom na ničenie prirodzeného životného prostredia pytóna tigrovitého a lov na neho kvôli koži ubúda jeho populácia a je zákonom chránený. Momentálne má status menej ohrozeného živočícha.
Rozmnožovanie.
Samice sú väčšie ako samce, zvyčajne kladú naraz 18 – 55 vajec. Vajcia kladú do dutín stromov, alebo štrbín v zemi, ich teplotu udržiavajú až do liahnutia mláďat. Počas inkubovania vajec si dokážu zvýšiť teplotu tela chvením svalstva.
Zane Lowe

Zane Lowe, vlastným menom Alexander Zane Reid Lowe (* 7. august 1973, Nový Zéland), známy tiež ako 'Zipper' je novozélandský rozhlasový DJ, ktorý sa presťahoval do Anglicka. Každý podvečer uvádza show na britskej hudobnej rozhlasovej stanici BBC Radio 1, kde hrá rôznu hudbu, vrátane alternatívneho rocku, punku, drum and bassu a hip-hopu. Lowe tiež uvádza show na hudobnej televíznej stanici MTV.
Video Killed the Radio Star

„Video Killed the Radio Star“ je skladba britskej new wave/synthpopovej skupiny The Buggles vydaná ako debutový singel dňa 7. septembra 1979 cez vydavateľstvo Island Records. Skladba dosiahla vrchol mnohých rebríčkov a množstvo interpretov vytvorilo jej coververzie. V zozname hudobnej televíznej stanice VH1 100 Greatest One-Hit Wonders of the 80's bola skladba umiestnená na 40. miesto.
Ekloga

Ekloga môže byť:
Visions of Atlantis

Visions of Atlantis (niekedy VoA) je symfonická power metalová skupina pochádzajúca zo Štajerska, založená v roku 2000. 
Pôvodné zloženie: Werner Fiedler (gitara), Mike Koren (basgitara), Christian Stani (vokály), Chris Kamper (klávesy), Nicole Bogner (vokály) a Thomas Caser (bicie). Inšpirácia prišla zo symfonickej power metalovej skupiny Nightwish a z mýtov o Atlantíde.
Ekloga (právo)

Ekloga (gr. Εκλογή τών νόμων) bol zákonník, ktorý vydali v roku 741 Lev III. a Konštantín V. Bol zoradený v osemnástich tituloch a písaný po grécky. Na rozdiel od Corpus iuris civilis Ekloga nahradzoval trest smrti telesnými trestami ako oslepenie, odrezanie nosa alebo jazyka, oholenie vlasov a odseknutie rúk, v čom sa prejavoval orientálny vplyv. Mal veľký vplyv na ďalší vývoj byzantského práva a aj na vývoja práva v slovanských štátoch – Zakon sudnyj ľudem. V platnosti zostal do roku 886, keď ho cisár Basileios I. nahradil zákonníkom Epanagoga.
O pretrvávajúcej veľkej popularite Eklogu svedčí množstvo zachovaných kópií a prekladov napr. do arabčiny, arménčiny.
The Presidents of the United States of America

The Presidents of United States of America tiež označovaná ako Pot USA, PUSA alebo The Presidents je americká alternatívna rocková skupina, dvakrát nominovaná na cenu Grammy. Skupina vznikla v Seattli v roku 1993. V súčasnosti skupinu tvorí spevák a basgitarista Chris Ballew, bubeník a spevák Jason Finn a gitarista Andrew McKeag. Skupina dodnes vydala šesť štúdiových albumov.
Courcelles (Belgicko)

Courcelles je belgická obec vo Valónskom regióne v provincii Hennegavsko. 
Obyvateľstvo.
Obec má približne 30 218 obyvateľov (2010).
Časti obce.
Od 1. januára 1977 obec Courcelles pozostáva z týchto častí (bývalých obcí):
Dour

Dour je belgická obec vo Valónskom regióne v provincii Hennegavsko. 
Obyvateľstvo.
Obec má približne 16 900 obyvateľov (2010).
Časti obce.
Od 1. januára 1977 obec Dour pozostáva z týchto častí (bývalých obcí):
Écaussinnes

Écaussines je belgická obec vo Valónskom regióne v provincii Hennegavsko. 
Obyvateľstvo.
Obec má približne 10 511 obyvateľov (2010).
Časti obce.
Od 1. januára 1977 obec Écaussines pozostáva z týchto častí (bývalých obcí):
Bořinka

Bořinka je prírodná rezervácia v okrese Český Krumlov. Nachádza sa v Křemžskej kotline, pozdĺž Křemžského potoka, južne od Křemže. Je súčasťou Chránenej krajinnej oblasti Blanský les. 
Objektom ochrany je zvyšok reliktného bôru na serpentinite, významné mineralogické nálezisko. Skalné trhliny vypĺňa často serpentinitový magnezit, ktorý sa tu niekedy ťažil, čoho dokladom sú drobné banské diela (tzv. jaskynky) v stráni. Na svahoch sú početné skalky, na ktorých je možné pozorovať rôzne fázy zvetrávania serpentinitu. 
Vplyv odlišného geologického podkladu pôsobí na zloženie flóry. V serpentinitových pôdach sa vďaka zvetrávaniu uplatňuje vysoká koncentrácia uhličitanu horečnatého a horčík je pre väčšinu rastlín jedovatý. Jedinou pôvodnou drevinou, ktorá trvale odoláva toxickým vplyvom takéhoto podkladu, je borovica sosnová, preto prevažujúcim typom lesnej vegetácie v rezervácii je serpentinitová borina. Lesné porasty majú približne rovnaký vek, asi 70 – 90 rokov. V bylinnom poschodí je typickým druhom serpentinitová kvetena kostrava ovčia, mednička ovisnutá, silenka obyčajná, nevädzník hlaváčovitý, dúška vajcovitá, zvonček okrúhlolistý, jagavka konáristá, bedrovník lomikameňový, psinček tenučký a mrvica peristá. Charakteristickým druhom serpentinitových borín je serpentinofyt slezinník klinovolistý, ktorý sa vyskytuje nerovnomerne v rozptýlených trsoch po celom území, vrátane skalných štrbín, vzniknutých zvetrávaním. Vzácne nájdeme v rezervácii kriticky ohrozený klinček kartuziánsky.
Poddôstojník

Poddôstojník je príslušník ozbrojených síl (prípadne policajného či hasičského zboru), ktorého funkcia poskytuje určité veliteľské a poriadkové právomoci nad mužstvom.
V Ozbrojených silách Slovenskej republiky medzi poddôstojnícke hodnosti patria (od najnižšej po najvyššiu) čatár, rotný, rotmajster, nadrotmajster a štábny nadrotmajster. V slovenskom Policajnom zbore sú poddôstojníkmi všetci príslušníci s hodnosťami: strážmajster, nadstrážmajster, podpráporčík, práporčík, nadpráporčík). Poddôstojníci sa v PZ odlišujú od dôstojníkov farbami kovov svojich hodnostných označení. Poddôstojníci majú svoje značenie (hviezdy) v striebornej farbe zatiaľ čo dôstojníci ho majú v zlatej farbe. Poddôstojníci väčšinou nezastávajú žiadnu vyššiu funkciu.
Funkcia.
Poddôstojníci sú všeobecne považovaní za chrbtovú kosť ozbrojených síl, keďže sú dôležitou súčasťou reťazca medzi velením, ktoré vydáva rozkazy a mužstvom, ktoré ich má vykonávať. Sú najnižším článkom velenia vojska, ako zástupcovia veliteľa čaty a velitelia družstiev. Sú priamo zodpovední za vykonanie rozkazov a splnenie vojenských úloh. Často tiež riadia výcvik a prípravu jednotiek vedúcu k splneniu bojových úloh. Výcvik samotných poddôstojníkov väčšinou zahŕňa rozvoj vodcovských a manažérskych schopností, rovnako ako prípravu na ovládanie konkrétnych bojových prostriedkov pre použitie v boji.
Zombie (singel)

„Zombie“ je protestná pieseň írskej rockovej skupiny The Cranberries z albumu "No Need to Argue" z roku 1994. Pieseň naráža na problémy v Severnom Írsku, pričom najmä za zabitie dvoch detí pri bombových útokoch vo Warringtone v Anglicku. Text napísala speváčka skupiny Dolores O’Riordan. Pieseň obsahuje ťažký gitarový riff, ktorý nie je charakteristický pre skupinu a je blízky zvuku post-grunge/alternatívneho metalu.
Tretia kniha Ezdrášova

Tretia kniha Ezdrášova () je nekanonická kniha (apokryf) Starého zákona. Kniha bola pridaná do Septuaginty a prešla aj do jej prekladov. Napísaná bola v hebrejskom alebo aramejskom jazyku.
Obsah.
Obsah knihy je v podstate zhodný s koncom Druhej knihy kroník, Knihou Ezdrášovou a časťou Knihy Nehemiášovej. Kniha vyzdvihuje úlohy Joziáša (Jošiáša), Zorobábela (Zerubábela) a Ezdráša v náboženskej reforme národa.
Poradové číslo knihy sa rôznych verziách Biblie líši. V Septuaginte sa väčšinou označuje ako Ezdráš 1 a nachádza sa pred knihou označenou ako Ezdráš 2 (ktorá je vlastne spojenou Knihou Ezdrášovou a Knihou Nehemiášovou). Vo Vulgáte má poradové číslo Ezdráš 3, v slovanských verziách je označená ako Ezdráš 2. Anglická Biblia kráľa Jakuba ju označuje ako Ezdráš 1. Niekedy sa označuje ako "grécky Ezdráš".
Majstrovstvá sveta v netballe 2011

Majstrovstvá sveta v netballe 2011 boli v poradí 13. majstrovstvá sveta v netballe, ktoré sa konajú každé štyri roky od roku 1963 a organizuje ich Medzinárodná netballová federácia (INF). Konali sa od 3. – 10. júla 2011 v Singapure. Singapur bol organizátorom svetového šampionátu druhýkrát, keď predtým hostil turnaj v roku 1983. Rozhodol o tom kongres Medzinárodnej netballovej federácie v roku 2007 v Aucklande, ktorý uprednostnil Singapur pred austrálskym Melbourne. Turnaja sa zúčastnilo 16 tímov, ktoré boli rozdelené do 4 skupín. Víťazstvo obhájila , ktorá vo finálovom stretnutí zvíťazila nad .
Aréna.
Štadión, v ktorom sa hralo všetkých 48 zápasov, bol postavený v roku 1989 za S$90 miliónov. Dizajn navrhol známy japonský dizajnér Kenzo Tange. V minulosti bol štadión dejiskom "Ázijských hier mládeže 2009" či Olympijských hier mládeže 2010. Pre tento turnaj bol štadión rozdelený na dve hracie ihriska s hľadiskami, a kapacita štadióna bola upravená z pôvodných 12 000 na 8 000 divákov.
Kvalifikácia.
Top 5 najlepšie umiestnených tímov z MS 2007 a hostiteľ postupovali priamo. Ostatných 10 miesteniek si museli tímy vybojovať v piatich regionálnych kvalifikáciách v rokoch 2010 až 2011, po dvoch z každého kontinentu:
Hostiteľská krajina: 
Top 5 tímov z MS:
Najlepšie 2 tímy z regionálnych kvalifikácií:
Systém turnaja.
16 tímov v štyroch skupinách hralo systémom každý s každým. Tímy umiestnené na prvých 2 pozíciach v každej skupine postúpili do štvťfinálových stretnutí. Ostatné tímy hrali stretnutia o 9. – 16.miesto. 
Skupiny.
Pozn.: Za názvom krajiny je v zátvorke uvedené umiestnenie v rebríčku IFNA k júnu 2011.
Štvrtá kniha Ezdrášova

Štvrtá kniha Ezdrášova (lat. Quartus liber Esdrae, skratka "4 Esd") je nekanonická kniha (apokryf) Starého zákona. Kniha je známa aj pod názvom "Apokalypsa Ezdrášova". Napísaná bola v hebrejskom jazyku ale zachovali sa len jeho preklady.
Obsah.
Obsahom knihy sú Ezdrášove apokalyptické videnia.
Hlavy 1 a 2 sú známe ako "Piata kniha Ezdrášova" a hlavy 15 a 16 sú známe ako "Šiesta kniha Ezdrášova". Teda iba hlavy 3-14 sú vlastným textom tejto knihy.
Kniha má za cieľ v situácii po zničení Jeruzalema v r. 70 po Kr. využiť poučenie z pádu Jeruzalema v r. 586 pred Kr.
Kniha bola obľúbená aj medzi prvými kresťanmi.
V moderných kritických vydaniach sa označuje (podľa neskoršieho latinského číslovania) ako Štvrtá kniha Ezdrášova. U Slovanov sa kniha označuje ako Tretia kniha Ezdrášova. V anglických bibliách je rozšírené jej číslovanie ako 2 Ezdráš. Niekedy sa označuje ako "latinský Ezdráš".
Everybody’s Changing

„Everybody's Changing“ je singel anglickej rockovej skupiny Keane z ich debutového albumu "Hopes and Fears". Po vydaní singlu v máji 2003 vo vydavateľstve Fierce Panda, kedy skončil na 122. mieste v rebríčku UK Singles Chart, bol vydaný znovu 3. mája 2004 cez Island Records a dosiahol 4. miesto v rebríčku UK Singles Chart.
V roku 2006 skladbu časopis "The Sun" zaradil na 79. miesto v zozname 100 Greatest Songs Ever.
Zoznam skladieb.
UK 7" Vinyl.
Vydaný 3. mája 2004.
Salutovanie

Salutovanie je druh neverbálneho pozdravu používaný najmä vo vojenských, policajných a hasičských organizáciách. Považuje sa za vzdanie úcty nadriadenému (držiteľovi vyššej hodnosti alebo funkcie), štátnym symbolom (štátnej vlajke, štátnej hymne atď.), najvyšším štátnym predstaviteľom, zomrelej osobe atď.
História.
Pôvod salutovania nie je úplne známy. Podľa jednej z teórii sa vyvinulo zo stredovekého pozdravu rytierov, ktorí sa zdravili zdvihnutím štítu svojej helmy, aby si navzájom videli do očí.
Technika.
Salutuje sa napnutím pravej ruky, pričom jej dlaň si salutujúci priloží (chrbátom dlane nahor) k šiltu čiapky alebo k okraju inej pokrývky hlavy (barety, klobúka a pod.), príp. len ku pravému spánku hlavy. Vo Francúzsku a jeho bývalých kolóniách sa salutuje dlaňou chrbátom otočenou k salutujúcemu. Podrobnosti o vykonávaní salutovania stanovujú predpisy jednotlivých organizácií.
Diracov fermión

Diracov fermión je v časticovej fyzike taký fermión, ktorý nie je svojou vlastnou antičasticou. Je pomenovaný po Paulovi Diracovi. Všetky fermióny v štandardnom modeli, okrem možných neutrín, sú Diracove fermióny. Možno ich definovať Diracovou rovnicou.
Tento pojem sa tiež používa vo fyzike kondenzovaného stavu na opísanie nízkoenergetických vybudení v graféne a v topologických izolantoch, medzi inými, ktoré možno v tomto stave popísať pseudo-relativistickou Diracovou rovnicou.
Majoranovský fermión

Majoranovský fermión je taký fermión, ktorý je svojou vlastnou antičasticou. Tento pojem sa používa ako protiklad k Diracovmu fermiónu, opisujúcemu časticu, ktorá sa líši od svojej antičastice. Aj keď bozóny (napr. fotón) sú bežne svojimi antičasticami, medzi fermiónmi je to veľmi nezvyčajné.
Teória.
Ettore Majorana v roku 1937 predpokladal, že neutrálne častice so poločíselným spinom je možné popísať reálnou vlnovou rovnicou (Majoranovou rovnicou), a preto budú identické s vlastnými antičasticami.
Rozdiel medzi majoranovským fermiónom a Diracovým fermiónom je možné vyjadriť matematicky pomocou kreačných a nihilačných operátorov druhej kvantifikácie. Kreačný operátor γ†j vytvorí fermión v kvantovom stave j, zatiaľ čo anihilačný operátor γj ho zničí, prípadne vytvorí zodpovedajúcu antičasticu. Pre Diracove fermióny sú operátory γ†j a γj zreteľne odlišné, pri majoranovských fermiónoch sú identické.
Elementárne častice.
Žiadna známa elementárna častica nie je majoranovský fermión. Aj keď povaha neutrína nie je ešte definitívne stanovená, môže byť majoranovským fermiónom alebo Diracovým fermiónom. Ak by patrilo medzi majoranovské fermióny, potom by bol možný dvojitý bezneutrínový beta rozpad. Experimenty s týmto typom rozpadu prebiehajú.
Hypotetické neutralíno v supersymetrických modeloch patrí medzi majoranovské fermióny.
V supravodivých materiáloch sa majoranovské fermióny môžu vyskytnúť ako kvázičastica.
Katedrála Zosnutia presvätej Bohorodičky (Varna)

Katedrála Zosnutia presvätej Bohorodičky v bulharskom meste Varna na pobreží Čierneho mora je katedrálnym chrámom Bulharskej pravoslávnej cirkvi (eparchia Varna - Velika Preslav). Chrám sa nachádza na Námestí Cyrila a Metoda a je jednou z dominánt mesta. Je zasvätený Zosnutiu (Uspeniu) presvätej Bohorodičky.
Dejiny.
Je postavená v novobyzantskom architektonickom štýle. Po oslobodení mesta spod tureckej nadvlády chýbal Varne dôstojný pravoslávny chrám pre narastajúci počet pravoslávneho obyvateľstva v meste. Základný kameň chrámu položil v roku 1880 prvý vládca novodobého bulharského štátu Alexander Battenberg. Na výstavbu chrámu prispela vláda, ale začala sa aj zbierka na jeho výstavbu. Stavba sa realizovala v rokoch 1880 až 1886. Prvá slávnostná liturgia sa uskutočnila v novopostavenom chráme 30. augusta 1886.
Architektúra.
Je postavená v novobyzantskom architektonickom štýle. Ide o monumentálny trojvežový chrám. Zvonica bola postavená až v rokoch 1941 až 1943 a je vysoká 38 metrov. Ikonostas zhotovili macedónski majstri z Debaru v roku 1912. Ikony daroval chrámu v roku 1901 ruský imperátor Mikuláš II. Výzdoba interiéru freskami sa začala až po roku 1949.
Ellezelles

Ellezelles je belgická obec vo Valónskom regióne v provincii Hennegavsko. 
Obyvateľstvo.
Obec má približne 5 876 obyvateľov (2010).
Časti obce.
Od 1. januára 1977 obec Ellezelles pozostáva z týchto častí (bývalých obcí):
Arubské národné futbalové mužstvo

Arubské národné futbalové mužstvo reprezentuje Arubu na rôznych futbalových akciách, ako sú napríklad Majstrovstvá sveta vo futbale, Karibský pohár, Zlatý pohár CONCACAF, resp. ich kvalifikáciách.
História.
Futbalový zväz vznikol v roku 1932. Od roku 1958 do roku 1986 patrila Aruba pod Holandské Antily. Aruba sa nikdy nekvalifikovala na Majstrovstvá sveta vo futbale ani na Zlatý pohár CONCACAF.
Zoznam faktorov

Toto je zoznam faktorov (pôsobiacich najmä v Banskej Bystrici):
Linux (prací prášok)

Linux Vollwaschmittel (Prací prášok Linux) je značka pracieho prášku, ktorý vyrába švajčiarska firma Rösch AG. Je obľúbený v nemecky hovoriacich krajinách.
Keďže sa meno pracieho prášku zhoduje s názvom jadra operačného systému Linux, stal sa terčom kritiky. Použitie tohto mena nie je porušením ochrannej známky, ktorú vlastní Linus Torvalds na linuxové jadro. Továreň na výrobu prášku nemá s linuxovým jadrom nič spoločné, iba ak to, že firemný web beží na serveri založenom na Linuxe.
Erquelinnes

Erquelinnes je belgická obec vo Valónskom regióne v provincii Hennegavsko. 
Obyvateľstvo.
Obec má približne 9 607 obyvateľov (2010).
Časti obce.
Od 1. januára 1977 obec Erquelinnes pozostáva z týchto častí (bývalých obcí):
Estaimpuis

Estaimpuis je belgická obec vo Valónskom regióne v provincii Hennegavsko. 
Obyvateľstvo.
Obec má približne 10 097 obyvateľov (2010).
Časti obce.
Od 1. januára 1977 obec Estaimpuis pozostáva z týchto častí (bývalých obcí):
Nemecky hovoriace spoločenstvo Belgicka

Nemecky hovoriace spoločenstvo Belgicka (, ,) je jedno z troch oficiálnych jazykových spoločenstiev Belgicka. Nachádza sa vo východnej časti Belgicka a zaberá rozlohu . Počet jeho obyvateľov je 75 222. V spoločenstve je úradný jazyk nemčina s frankofónnou menšinou, hlavné mesto je Eupen.
Nemecky hovoriace spoločenstvo Belgicka má právomoci v kultúrnej, vzdelávacej, zamestnaneckej a pamiatkérskej oblasti.
Netball

Netball je loptový, takmer výhradne ženský šport, ktorý sa vyvinul v USA v 90 - tych rokoch 19. storočia z basketbalu. Netball sa stal populárny aj v krajinách Britského spoločenstva a v roku 1960 bola založená medzinárodná federácia asociácií ženského basketbalu a netballu. Šampionát, ktorý sa koná každé štyri roky, sa prvýkrát uskutočnil v roku 1963. V medzinárodnej súťaži sa najúspešnejšou krajinou stala Austrália, nasledovaná Novým Zélandom.
Pravidlá.
Družstvo má sedem hráčov, vymieňajú sa iba v prípade zranenia. Hrajú sa štyri päťnásťminútové štvrtiny, ktoré riadia dvaja rozhodcovia. Lopta sa vhadzuje do bránkového kruhu. S loptou sa nesmie behať ani driblovať a hráč nesmie držať loptu dlhšie ako 3 sekundy. Môže sa hádzať jednou, alebo obomi rukami, k odrážaní lopty sa nesmú používať päste a nohy. Lopta sa takisto nesmie hádzať cez viac ako tretinu hracej plochy. Hracia plocha je rozdelená na tretiny a bránkové kruhy a hráči, ktorí majú iniciály svojich pozícií na dresoch, sa nemôžu premiestňovať zo svojej pozície. Hráč sa nesmie priblížiť na menej ako 91 cm (3 stopy) k súperovi, ktorý drží loptu.
Better Off Alone

„Better Off Alone“ je prvý singel holandskej eurodance skupiny Alice DeeJay z jej debutového albumu "Who Need Guitars Anyway?". Singel bol pôvodne vydaný v roku 1998 cez kanadské vydavateľstvo ISBA Music Entertainment Inc., ale v roku 1999 bol singel znovu vydaný cez Positiva Records, Universal a Republic.
Bob Sinclar

Bob Sinclar, často chybne písané ako Sinclair (vlastným menom Christophe Le Friant, * 10. máj 1969, Francúzsko) je francúzsky hudobný producent, house DJ, remixér a majiteľ vydavateľstva Yellow Productions. Veľkú popularitu si získal najmä v roku 2006, vydaním singlov „Love Generation“ a „World, Hold On (Children of the Sky)“.
Majstrovstvá sveta v netballe

Majstrovstvá sveta v netballe sú najvyššie medzinárodné netballové podujatie národných družstiev, ktoré organizuje Medzinárodná netballová federácia (INF). Konajú sa každé štyri roky. Už od roku 1963, kedy sa konali prvé MS, sú dominantné tieto 2 národné družstvá: ("Australian Diamonds") a ("New Zealand Silver Ferns").
História MS.
V roku 1960 národné federácie 4 krajín štandardizovali pravidlá netballu. Austrália, Nový Zéland, Anglicko a Západná India stáli aj pri zrode Medzinárodnej netballovej federácie. Tá rozhodla o vytvorení majstrovstiev sveta, ktoré sa budú organizovať v 4-ročnej periodicite. O 3 roky neskôr (1963), sa už v Anglicku konal prvý turnaj MS, na ktorých sa zúčastnilo 11 národných tímov.
Anakonda tmavá

Anakonda tmavá alebo anakonda veľká () je nejedovatý had z čeľade veľhadovitých obývajúci Južnú Ameriku. Je to najťažší had na svete a zároveň jeden z najdlhších hadov.
Etymológia.
Slovo "anakonda" pochádza z tamilského slova "anaikolra", čo v preklade znamená "zabijak slonov". V Južnej Amerike je zaužívaný aj španielsky výraz "mata-toro", znamenajúci "zabijak býkov".
Opis.
Anakonda tmavá je masívny had zeleno-čiernej farby. Dosahuje dĺžku 4 až 9 metrov a hmotnosť až 250 kilogramov (vďaka čomu je najťažším hadom na svete). Vo voľnej prírode sa dožíva okolo 10 rokov, v zajatí 25 alebo aj viac rokov. Anakonda je adaptovaná na život vo vode, v ktorej trávi väčšinu života. Jej oči a nozdry sú umiestnené takmer navrchu hlavy, čiže môže číhať na svoju korisť aj čiastočne ponorená vo vode.
Správanie.
Väčšinu života trávi ponorená v plytkej vode. Uprednostňuje miesta s vodnou vegetáciou, ktorá jej zaručuje maskovanie. Svoje silné telo využíva na škrtenie, dokonca dokáže zaškrtiť zviera veľkosti koňa. Často prepadáva svoju obeť, keď sa prichádza napiť. Loví najmä za tmy.
Potrava.
V potrave nie je vyberavá. Loví vtáky, kajmany, korytnačky, ryby, kapybary a iné cicavce. Dokonca existujú zdokumentované správy o tom, že anakonda zožrala človeka.
Výskyt.
Jej domovom je Južná Amerika, konkrétne oblasť Amazónie. Sú to štáty Venezuela, Kolumbia, Brazília, Ekvádor, východ Paraguaju, sever Bolívie.
Rozmnožovanie.
Samce sú menšie ako samice, majú však veľké panvové výrastky, ktoré využívajú pri párení. Anakondy sú živorodé a samice privádzajú na svet 4 – 80 mláďat, ktoré dospejú až za šesť rokov. Mláďatá sa rodia pri veľkosti 60 až 90 cm.
Pichliač obyčajný

Pichliač obyčajný ("Cirsium vulgare") je silno ostnatá, burinná rastlina z čeľade astrovité s byľou vysokou až 150 cm, ktorej kvety sú svetlofialovej farby.
Rozšírenie.
Pôvodom je z Európy a z mierneho podnebného pásma Ázie a severnej Afriky. Druhotne sa rozšíril do Severnej Ameriky, Austrálie a aj na Nový Zéland.
Patrí medzi svetlomilné rastliny, rastie na južných svahoch a na piesočných dunách. Typickými miestami výskytu sú málo udržiavané polia, lúky a pastviny, skládky, rumovištia, okraje lesov a ciest, priekopy. Rastie hlavne na pôdach bohatých na živiny, kde je dostupná vlaha. Kvety sú bohatým zdrojom nektáru pre opeľujúci hmyz ako včely medonosné, divoké včely a množstvo motýľov.
Ručný protitankový granátomet

Ručný protitankový granátomet ( alebo angl. "rocket-propelled grenade"), skrátene RPG, je ručná protitanková zbraň používaná pechotou primárne na boj proti obrneným vozidlám alebo opevneným bodom. Známe je aj efektívne použitie týchto zbraní na boj proti helikoptéram. Zbraň používa ako muníciu granáty s reaktívnym pohonom. Rozvoj RPG zvýšil bojaschopnosť pechotných jednotiek v boji proti nepriateľským tankovým a motorizovaným jednotkám.
Tento typ zbraní bol vyvinutý počas druhej svetovej vojny (napr. nemecký Panzerschreck alebo americká M1 Bazooka) a veľmi rýchlo mal za následok výrazné zvýšenie palebnej sily pechoty. Ani neskoršie zavedenie prenosných protitankových raketových komplexov nemalo za následok vymiznutie tohto typu zbraní. Raketové protitankové komplexy, väčšinou obsahujúce drahý laserový diaľkomer a balistický počítač, sú často až 20-krát drahšie ako neriadené protitankové granátomety najnovšej generácie.
Apl.de.ap

apl.de.ap, vlastným menom Allan Pineda Lindo Jr. (* 28. november 1974, Angeles, Filipíny), je americký reper a producent. Najviac je však známy ako člen skupiny The Black Eyed Peas.
Životopis.
Allan je filipínskeho a afro-amerického pôvodu. Jeho otec bol americký letec, ktorý slúžil na Clark Air Base a krátko po Allanovom narodení rodinu opustil. Výchova Allana a jeho šiestich súrodencov teda zostala na matke, Christine Pineda. Ako dieťa jazdil Allan hodinu do školy a zo školy takzvanými jeepneys, čo sú filipínske „autobusy“ vyrobené z amerických vojenských džípov, ktoré zostali po druhej svetovej vojne. Okrem toho sa tiež snažil rodine pomôcť pestovaním sladkých zemiakov, kukurice, cukrovej trstiny a ryže. V jedenástich rokoch sa dostal do Spojených štátov kvôli nystagmu, čo je očná vada, ktorá spôsobuje nekontrolovateľné, rýchle a trhavé pohyby očí. Tam počas cesty do Disneylandu povedal, že by rád v Štátoch zostal.
V štrnástich rokoch sa teda natrvalo presťahoval do USA, kde žil s pánom Hudgensom (sponzor organizácie, ktorá Allanovi umožnila liečenie jeho choroby v USA). V Los Angeles navštevoval Strednú školu Johna Marshala a stretol Williama Adamsa, synovca spolubývajúcich pána Hudgensa. Spoločná láska k hudbe ich podnietila k založeniu break-dance crew s názvom Tribal Nation, s ktorou pravidelne vystupovali v južnej Kalifornii. Jedného dňa Allan pracoval na beate, kde použil svoje iniciály – A.P.L – a jeho prezývka bola na svete.
Apl sa tiež venuje charitatívnej činnosti. Založil Jeepney Music, ktorá pomáha filipínskym umelcom robiť spoločne benefičnú show a nahrávať piesne, aby ukázali svoje filipínske rytmy celému svetu.
Rodina.
Aplova matka je Christina Pineda a jeho otec bol americký letec. Vyrastal so štyrmi bratmi a dvoma sestrami. Jeho mladší brat spáchal samovraždu a jeho najmladší brat bol vo veku 21 rokov zavraždený dvojicou neznámych útočníkov, keď čakal v aute na svoju priateľku pred jej domom.
Sólová kariéra.
Apl má svoje sólové piesne, ktoré sú na albumoch Black Eyed Peas, a s ktorými mu pomáhali aj ostatní členovia kapely.
Na doske Elephunk sa nachádza pieseň „APL Song“, kde apl rozpráva svoj životný príbeh, vzdáva poctu svojmu bratovi Arnelovi a tiež Filipíncom, ktorí bojovali počas druhej svetovej vojny v USA. Vo filipínskych hitparádach dosiahol tento song prvú priečku.
V albume Monkey Business nájdeme song „Bebot“, čo v preklade z filipínčiny znamená Pekné dievča. Videoklip bol natáčaný v Los Angeles na začiatku júla 2006 a má dve verzie – Bebot generation one a Bebot generation two.
Aj na albume Black Eyed Peas nazvanom "The E.N.D". je Aplova pieseň, tentoraz s názvom „Mare“, v ktorej obdivuje tanec filipínskych dievčat.
Apl vydal aj svoj prvý sólový album "U Can Dream". Na albume spolupracoval s filipínsko-americkými interpretmi, napríklad s Chadom Hugom zo skupiny The Neptunes. 3. januára roku 2009 vydal apl prvý singel z rovnomenného albumu –„U Can Dream“ feat. Billy Crawford. V auguste sa objavil videoklip k druhému singlu „Mama Filipina“.
V roku 2009 tiež vydal skladbu v spolupráci s ministerstvom cestovného ruchu na Filipínach – „Take Me to The Philippines“.
Hippodamas

Hippodamas ("Hippodamas") môže byť v gréckej mytológii:
Caspar van Baerle

Caspar van Baerle (* 12. február 1584, Antverpy, Belgicko – † 14. január 1648, Amsterdam, Holandsko) bol holandský humanista, teológ, historik a básnik. Latinská podoba jeho mena je Casparus Barlaeus.
Životopis.
Bol synom pisára Caspara van Baerle a jeho manželky Cornelie Eerdewijnsovej. Študoval teológiu na univerzite v Leidene a promoval z medicíny na univerzite v Caen. V roku 1641 sa stal profesorom filozofie v Amsterdame. Jeho latinské básne boli vysoko cenené. Priatelil sa s Hooftom a Stapelom a písal si s Huygensom a Descartom.
Josef Šváb-Malostranský

Josef Šváb-Malostranský (* 16. marec 1860, Praha – † 30. október 1932, Praha) bol český herec, kabaretiér, prozaik, dramatik, pesničkár, režisér a scenárista. Stál pri zrode českého filmu (1898) a stal sa prvým českým filmovým hercom ("Dostaveníčko ve mlýnici").
Životopis.
Josef Šváb-Malostranský sa učil pekárom, neskôr mal v Mosteckej ulici na Malej Strane papiernictvo, vydával ľudové pesničky a kuplety. Už vtedy si začal vymýšľať vtipné veršíky, scénky a kuplety, s ktorými vystupoval ako ľudový spevák a ochotník. V 80. rokoch bol typickým predstaviteľom českého ľudového humoru a stal sa medzi ľuďmi veľmi obľúbený. Pôsobil aj v Malostranskej besede. Prispieval do humoristických časopisov "Švanda dudák", "Kopřivy", "Humor", "Dobrá kopa". Svoje kuplety zadarmo posielal aj českým krajanom do Ameriky a Austrálie. Spoločne s Heřmanom Zeffim mal významné miesto vo vývoji českého klasického kabaretu. V rokoch 1885 - 1916 bol členom Švandovho divadla.
Priatelil sa s významnými osobnosťami, najviac si rozumel s Ignátom Herrmannom, poznal sa s Janom Nerudom a Svatoplukom Čechom.
Rád vždy zdôrazňoval, že na Jubilejnej výstave 1891 bol prvým Čechom, ktorý prehovoril a zaspieval do Edisonovho fonografu. Keď hľadal Jan Kříženecký herca do svojich prvých filmov, Šváb sa mu sám prihlásil a stal sa spoločne s Ferdinandom Gýrom prvým českým hercom vo filmoch "Dostaveníčko ve mlýnici" a "Výstavní párkař a lepič plakátů". Oba filmy natočili v areáli Pražského výstaviska. Okrem týchto groteskných výstupov natočil v tej istej dobe aj film "Smích a pláč", ktorý je vynikajúcim sólovým dielikom, v ktorom predvádzal svoju tvár na prechode od smiechu k plaču.
K filmu sa potom dostal až tesne pred 1. svetovou vojnou, kedy nová spoločnosť Lucernafilm natočila ako svoju premiéru film podľa Švábovej divadelnej hry "Zlaté srdéčko". Išlo o repertoárovú hru Švandovho divadla a on sám si v nej zahral so značným divadelným prehrávaním úlohu sluhu France. 
Po skončení dráhy pri divadle sa stal kníhkupcom a vydavateľom kupletov a divadelných hier. Už od roku 1911 vydával časopis "Český kabaret", neskôr premenovaný na "Švábův český kabaret". Tu vychádzali aj notové zápisy pesničiek aj niektoré scénky Červenej sedmy. Často sa však aktívne zúčastnil natáčania mnohých nemých filmov. Vo filme "Sen pátera Ondřeje" vytvoril klasický typ ľudového farára s okrúhlym bruškom, s usmievavými perami a vygulenými očami. Podobných farárskych rolí si zahral ešte niekoľko. Väčšinou hral len drobné postavy od prestarnutých záletníkov a sluhov a hostinských až po role továrnikov. Zahral si ešte v troch zvukových filmoch, najznámejšia je jeho postava katechétov z Lamačovho filmu "Kantor Ideál". 
Po jeho smrti zdedil Švábov obchod s knihami v saskom dome, kde sa hovorí aj "U Šteiniců" na Malej Strane jeho syn Josef Šváb, popravený nacistami roku 1942.
Peruánske národné futsalové družstvo mužov

Peruánske národné futsalové družstvo mužov je národné družstvo mužov, ktoré reprezentuje Peru v medzinárodných futsalových súťažiach a priateľských zápasoch. Funguje pod záštitou "Federación Peruana de Futbol " (FPF). Prvý medzinárodný zápas absolvovalo už v roku 1986. V júli 2018 mu patrilo vo svetovom futsalovom rebríčku 36. miesto. 
Vrcholné podujatia.
Na majstrovstvá sveta FIFA sa peruánskemu družstvu nepodarilo ani raz kvalifikovať. Ani zo 4 kontinentálnych šampionátov, ani z novovytvorenej juhoamerickej kvalifikácie v roku 2012, na ktorej skončilo na 7. mieste (postupovali 4 družstvá). 
Na juhoamerických majstrovstvách nepostúpilo nikdy zo základnej skupiny medzi najlepšie 4 družstvá. Najlepšie umiestnenie dosiahlo na turnajoch v rokoch 2003 a 2011, keď skončilo na 6. priečke. Na Juhoamerických hrách sa zúčastnilo dvakrát, lepší výsledok dosiahlo v roku 2018, kde obsadilo 4. miesto.
Najlepší výsledok zaznamenalo v roku 2013 na Bolivarianských hrách, ktoré hostilo práve Peru. Zo základnej skupiny postúpilo do semifinále, kde prehralo s . Následne v súboji o bronz zvíťazilo nad . Bronzové umiestnenie potom zopakovalo aj na turnaji v roku 2017 v Kolumbii.
Kolonáda (seriál)

Kolonáda je slovenský seriál, ktorý vysielala od 12. januára 2014 verejnoprávna televízia Jednotka. Prvá séria mala 13 častí a vysielala sa v nedeľu o 20:20 od 12. januára do 6. apríla 2014. Prvá časť seriálu sa uviedla s nadpriemerným trhovým podielom 18,2% (12+), kedy bola jednotkou na trhu a divákov si udržala až do poslednej časti série a stala sa na Jednotke hitom. 9. apríla RTVS oznámila, že pripravuje 2. sériu. Podľa zákulisných informácií chystali tvorcovia pri druhej sérii výraznejšie zmeny v obsadení, v seriáli sa však mali opäť objaviť Kamila Magálová, Andrea Karnasová a Marek Geišberg. Druhá séria sa vysielala od 10. januára do 3. apríla 2016, táto séria bola zároveň aj posledná.
Dej.
30-ročný Adam Bernát má dobrý život. Pred sebou sľubnú kariéru ortopéda, doma sa o jeho pohodlie stará skvelá mama a rozumie si aj s druhou rodinou svojho otca, najmä s jeho mladou ženou Zuzanou. Všetko však zmení jedna vášnivá noc, po ktorej sa Adam rozhodne opustiť bezpečné zázemie rodiny a veľkého mesta. Odchádza do malých kúpeľov aby začal odznova.
Produkcia.
Seriál sa začal nakrúcať od polovice júla 2013 a mal trinásť častí. RTVS ho vyrábal vo vlastnej produkcii. Režisérom bol Stanislav Párnický a na seriáli spolupracoval kameraman Laco Kraus. Kolonáda sa natáčala v reálnych priestoroch, nie v štúdiu. Titulnú pieseň naspieval a zložil Peter Cmorik. Prvá časť bola odvysielaná v nedeľu 12. januára 2014 o 20:20 na Jednotke.
Ekvádorské národné futsalové družstvo mužov

Ekvádorské národné futsalové družstvo mužov je národné družstvo mužov, ktoré reprezentuje Ekvádor v medzinárodných futsalových súťažiach a priateľských zápasoch. Funguje pod záštitou "Federación Ecuatoriana de Fútbol" (FPF). Prvý medzinárodný zápas absolvovalo v roku 1992. V marci 2018 mu patrilo vo svetovom rebríčku 50. miesto. 
Vrcholné podujatia.
Na majstrovstvá sveta FIFA sa ekvádorskému družstvu nepodarilo ani raz kvalifikovať. Ani zo 4 kontinentálnych šampionátov, ani z novovytvorenej juhoamerickej kvalifikácie v roku 2012, na ktorej skončilo až na poslednom 10. mieste (postupovali 4 družstvá). 
Na juhoamerických majstrovstvách sa zúčastnilo spolu 6-krát. Najlepšie umiestnenie dosiahlo pri svojom prvom vystúpení v roku 1992, kde skončilo štvrté, čo bolo zároveň aj posledné miesto. Na ďalších turnajoch sa nikdy zo základnej skupiny neprebojovalo medzi najlepšie 4 družstvá. Na Juhoamerických hrách dosiahlo svoj najlepší výsledok v roku 2006 po tom, čo postúpilo do semifinále turnaja a skončilo napokon na 4. priečke. V súboji o bronz prehralo tesne s .
Medailový úspech zaznamenalo v roku 2009 na Bolivarianských hrách, ktoré hostila Bolívia a kde skončilo bronzové. O 4 roky neskôr, v Peru, sa dostalo do semifinále turnaja, v ktorom prehralo s . Následne v zápase o 3. miesto aj s domácim . Najlepší výsledok dosiahlo v roku 2017, keď sa dostalo až do finále, v ktorom prehralo s domácou a získalo striebornú medailu.
Jaroslav Demian

Ing. Jaroslav Demian (* 6. február 1963, Brezno) je bývalý poslanec Národnej rady Slovenskej republiky.
Jaroslav Demian bol zvolený za poslanca NR SR vo volebnom období 2012 – 2016 za SMER-SD. Bol podpredsedom Mandátového a imunitného výbor NR SR a členom Výboru NR SR pre financie a rozpočet.
Jozef Ježík

MUDr. Jozef Ježík (* 21. jún 1967) bol poslanec Národnej rady Slovenskej republiky.
Jozef Ježík bol zvolený za poslanca NR SR vo volebnom období 2012 – 2016 za SMER-SD. Bol členom Výboru NR SR pre zdravotníctvo.
Tereza Brodská

Tereza Brodská (* 7. máj 1968, Praha) je česká herečka, dcéra herca Vlastimila Brodského a herečky Jany Brejchovej.
Svoje prvé detské roly hrala v detskom filme "Ať žijí duchové!", kde hrala spoločne so svojím otcom a v českej sci-fi/fantasy snímke "Slečna Golem", kde hrala so svojou matkou.
Je dvojnásobnou držiteľkou filmového ocenenia Český lev.
Životopis.
Známa je hlavne z filmu "Konec básníků v Čechách" a z televíznych seriálov "Ulice" a "Vlak dětství a naděje". Hrala v Divadle J.K. Tyla v Plzni, v Činoherním klube v Prahe, v pražskom Divadle Na zábradlí. V roku 1995 dostala za úlohu Kláry vo filme "Má je pomsta" Českého leva. Menej známe je jej stvárnenie mladej ženy vo filme Evalda Schorma "Vlastně se nic nestalo", kde rolu jej matky vytvorila jej skutočná matka Jana Brejchová. Dvojrolu si zahrala v rovnomennom filme, za ktorú dostala druhé filmové ocenenie Český lev.
Jej manželom je fotograf Herbert Slavík. Majú spolu syna Samuela.
Viola Fischerová

Viola Fischerová (vydatá Jedličková, * 18. október 1935, Brno - † 4. november 2010, Praha) bola česká poetka a prekladateľka. Bola dcérou prof. Josefa Ludvíka Fischera.
Vyštudovala slavistiku na univerzitách v Brne a Prahe. V šesťdesiatych rokoch pracovala v literárnej redakcii Československého rozhlasu. V roku 1968 odišla so svojím budúcim manželom Pavlom Buksom (spisovateľom Karlom Michalom) do Švajčiarska, kde vyštudovala germanistiku a históriu na bazilejskej univerzite. Po smrti svojho manžela (1984) odišla do Nemecka. Tu pokračovala v spolupráci s rádiom Slobodná Európa a časopisom "Svědectví". Od roku 1994 žila v Prahe. Do konca života odovzdávala svoje životné skúsenosti ako interpretom, tak začínajúcim nakladateľom.
Jej prvá zbierka "Propadání" nemohla v roku 1957 vyjsť, takže debutovala až roku 1993 zbierkou "Zádušní básně za Pavla Buksu". Jej dielo sa dočkalo mnohých literárnych ocenení.
Klára Issová

Klára Issová (* 26. apríl 1979, Praha) je česká herečka a dabérka.
Životopis.
Jej bratom je fotograf Salim Issa, sesternicou česká herečka Martha Issová.
Vyštudovala konzervatórium, vo filme a televízii hrá od roku 1995. 
V roku 1997 získala Českého leva za najlepší ženský herecký výkon vo vedľajšej úlohe za stvárnenie Veroniky vo filme "Nejasná zpráva o konci světa", ďalej bola v roku 1995 nominovaná na Českého leva v kategórii najlepší ženský herecký výkon v hlavnej úlohe za film "Indiánske leto" a v roku 2000 v rovnakej kategórii za film "Anděl Exit". V roku 2017 načítala audioknihu Jediné pravé lásky (vydala Audiotéka).
Karmelitánské nakladatelství

Karmelitánské nakladatelství s.r.o. je katolícky orientované české nakladateľstvo, ktoré prevádzkujú karmelitáni. Bolo založené v roku 1991, sídli v Kostelní Vydří (hoci jeho vedenie už presídlilo do Prahy) a patrí k najväčším vydavateľom náboženskej literatúry v Česku. Prevádzkuje sieť vlastných kníhkupectiev a distribúciu kníh po území celého Česka.
Príkladom vydaných autorov sú Józef Augustyn, Maria Calasanz Ziescheová, Marie Svatošová, Kateřina Lachmanová Jiří Reinsberg, Josef Pieper, Agostino Casaroli, Joachim Meisner, Jiří Šindar, Václav Vaško, Viktor Frankl, Vojtěch Kodet, Hana Pinknerová a ďalších viac než 200 autorov.
Slovensko.
Na Slovensku vzniklo "Karmelitánske nakladateľstvo", s. r. o. ako dcérska spoločnosť v júli 2005. V minulosti prevádzkovalo nakladateľstvo predajňu na Medenej a "Kníhkupectvo Blumentál" na Radlinského ulici v Bratislave. Po tom čo dostalo výpoveď z priestorov na Medenej ulici dlhšie nemalo na Slovensku predajňu. V apríli, 2011 otvorili predajňu "Kníhkupectvo u kapucínov" pri kostole svätého Štefana v Bratislave. Začiatkom júla 2013 otvorili predajňu "U sv. Ondreja" v Ružomberku. Okrem predaja kníh a náboženských predmetov organizovali aj prezentácie kníh a autogramiády autorov.
V novembri 2015 z rozhodnutia českého Karmelitánskeho nakladateství vstúpilo slovenské "Karmelitánske nakladateľstvo" do likvidácie. Boli zrušené aj slovenské internetové stránky - www.kna.sk.
Josef Ludvík Fischer

Prof. PhDr. Josef Ludvík Fischer (* 6. november 1894, Praha - † 17. február 1973, Olomouc) bol významný český filozof a sociológ, predstaviteľ filozofického štrukturalizmu.
Život.
Po štúdiách na klasických gymnáziách v Českých Budějoviciach a v Třeboni (maturita roku 1912) absolvoval na Filozofickej fakulte pražskej univerzity češtinu, nemčinu a filozofiu. Doktorom filozofie bol promovaný roku 1919 (dizertácia "Arthur Schopenhauer. Genese díla"). V rokoch 1921-1923 pracoval v pražských knižniciach, potom bol preložený do Študijnej knižnice v Košiciach, kde bol zamestnaný až do roku 1933. V roku 1927 sa prácou "Saint-Simon a Auguste Comte" habilitoval na Masarykovej univerzite v Brne ako docent pre odbor sociológia, v roku 1930 i pre odbor filozofia . Na prelome 20. a 30. rokov spolu s Bedřichom Václavkom a Jiřím Mahenom redigoval "Index" (1929-1939), s Inocentom Arnoštom Bláhom a Emanuelom Chalupným založil a viedol "Sociologickú revue" (1930-40, 1945-48). V rokoch 1933-35 bol zamestnancom univerzitnej knižnice v Brne, mimoriadnym profesorom Masarykovej univerzity pre odbory sociológie a dejiny filozofie sa stal v roku 1935. Po nacistickej okupácii Československa sa až do konca vojny skrýval v Holandsku. Po návrate do Brna bol v októbri 1945 menovaný riadnym profesorom Filozofickej fakulty Masarykovej univerzity, v školskom roku 1945-46 zastával funkciu jej dekana. Zároveň sa podieľal na obnovení olomouckej Palackého univerzity, na ktorej v rokoch 1946-49 vykonával funkciu rektora. V 50. rokoch bol nútený stiahnuť sa z verejného života, ojedinele vyučoval v Brne a v Košiciach, penzionovaný bol roku 1960. Do výučby bol na Palackého univerzite znovu povolaný v rokoch 1968-70, definitívny odchod do penzie nasledoval v roku 1970.
Jeho dcéra Viola bola známou poetkou a prekladateľkou.
Filozofia.
Kritické vyrovnanie s filozofiou pozitivizmu a pragmatizmu Fischera viedlo k vypracovaniu vlastného filozofického systému, ktorý nazýval „skladobnou filozofiou“. Tá mala nadväzovať na štrukturálne metódy v jednotlivých vedách, ktoré preferujú celok pred jednotlivými časťami. Pojem celku Fischer v "Základech poznání" (1931) definoval pomocou pojmu funkcie a vytvoril tak pôvodný systém funkcionálneho štrukturalizmu, ktorý v "Krizi demokracie" (1933) uplatnil pri rozbore sociálnej skutočnosti. Kríza demokracie bola Fischerovi súčasťou všeobecnejšej kultúrnej krízy, ktorú spájal s kvantitatívnym a mechanistickým poňatím skutočnosti. Štruktúrne podobnosti medzi jednotlivými prvkami kultúry (napr. medzi vedou, ekonomikou a politikou) schematizoval pomocou pojmu kultúrneho prototypu. Predvídal tak niektoré neskoršie kulturologické problémy (porovnaj Foucaultov pojem epistéma). Východisko z krízy videl v ontologickej rehabilitácii kvality, na ktorej prepracovanie sa spolu s ďalšími kategóriami funkcie a štruktúry vrátil v súbore "Filosofických studií" (1968).
Veronika Žilková

Veronika Žilková (* 16. október 1961, Praha) je česká herečka, dabérka a dabingová režisérka, držiteľka ocenenia Český lev za vedľajšiu rolu vo filme "Zapomenuté světlo" z roku 1996.
Životopis.
Je dcérou hudobníka a hudobného pedagóga profesora Václava Žilku. Už od detstva bola členkou súboru Chorea Bohemica, po absolutóriu DAMU pôsobila v rôznych divadlách. Televíznym divákom je známa zo svojho účinkovania v televíznych seriáloch, ďalej tiež zo satiricko-humoristickej relácie TV Nova "Tele Tele", kde vystupovala spoločne s Richardom Genzerom, Michalom Suchánkom a Josefom Cardom. V roku 2008 sa vydala za Martina Stropnického, herca a režiséra Vinohradského divadla.
Adidas Brazuca

Adidas Brazuca je oficiálny model lopty navrhnutý firmou Adidas, ktorou sa hrali zápasy majstrovstiev sveta vo futbale v roku 2014 v Brazílii. Slovo "brazuca" vychádza zo skratky Brazílie "BRA" a z koncovky "ZUCA". Brazuca sa tak stala 13. generáciou lopty na futbalových majstrovstvách sveta. Lopta sa skladá zo šiestich trojrozmerne profilovaných panelov.
Pomenovanie.
Názov lopty bol predstavený v nedeľu 2. septembra 2012, po tom ako sa ukončilo hlasovanie brazílskych fanúšikov, ktorí dali najviac hlasov (77,8 %) názvu "Brazuca". Na druhom mieste skončil názov "Bossa Nova" s 14,6 % hlasov a na treťom mieste názov "Carnavalesca" (Brazílsky karneval) so 7,6 % hlasov.
Dresdner Lyrikpreis

Dresdner Lyrikpreis (doslova "Drážďanská cena lyriky") je literárne ocenenie, ktoré udeľuje každé dva roky mesto Drážďany. Udeľuje sa českým, nemeckým, rakúskym, švajčiarskym a lichtenštajnským autorom a malo by prispievať k vzájomnej kultúrnej výmene medzi nemecky hovoriacim svetom a Českom.
DJ SS

Leroy Small (* 27. august 1970, Leicester, Anglicko), viac známy ako DJ SS, je anglický drum and bassový DJ a hudobný producent. Jeho meno "SS" je skratkou zo slova "Scratchenstein", ktoré používal ako umelecké meno v časoch, keď bol hip-hopový DJ.
Pôvodne bol break dancerom a začiatkom 80. rokov začal hrať electro hudbu. V roku 1988 sa však preorientoval na produkciu v žánroch acid house, hardcore, breakbeat a nakoniec na žáner drum and bass. Jeho najväčší hit je skladba „The Lighter“ z roku 2002, ktorá dosiahla 63. miesto v rebríčku UK Singles Chart. Takisto zremixoval skladbu „No Good (Start the Dance)“ od skupiny The Prodigy.
DJ SS je tiež zakladateľom hudobného vydavateľstva Formation Records.
Vilma Cibulková

Vilma Cibulková (* 26. marec 1963, Ostrov) je česká herečka.
Životopis.
V roku 1980 absolvovala Strednú pedagogickú školu v Karlovych Varoch a začala študovať na pražskej DAMU. Ešte počas štúdia DAMU hosťovala v Národnom divadle v Prahe. Po absolutóriu v roku 1985 hosťovala v Divadle Na zábradlí, od augusta 1985 bola elévkou ND. Od októbra roku 1985 do marca roku 1991 bola členkou činohry Národního divadla v Prahe. V rokoch 2004 až 2006 bola členkou súboru Divadla na Vinohradech, neskôr bola členkou Divadla pod Palmovkou, kde pôsobí ako hosť dodnes.
Rad úloh vytvorila aj vo filme a v televízii, kde pravidelne pôsobí.